C 125/450
SK
Úradný vestník Európskej únie
5.4.2023
Streda 14. septembra 2022
b) v odseku 3 sa dopĺňa tento pododsek: „Pri príprave legislatívneho návrhu uvedeného v prvom pododseku Komisia zohľadní: a) poradenstvo Európskej vedeckej poradnej rady pre zmenu klímy zriadenej podľa článku 10a nariadenia (ES) č. 401/2009; b) plánovaný orientačný rozpočet Únie na skleníkové plyny stanovený v článku 4 ods.
4 nariadenia (EÚ) 2021/1119; c) integrované národné energetické a klimatické plány, ktoré členské štáty predložia do 30. júna 2024 podľa článku 14 ods.
2 nariadenia (EÚ) 2018/1999; d) skúsenosti získané pri vykonávaní tejto smernice vrátane jej kritérií udržateľnosti a úspor emisií skleníkových plynov; a e) technický vývoj v oblasti energie z obnoviteľných zdrojov.“
c) dopĺňa sa tento odsek: „4a.
Do ... [dva roky po nadobudnutí účinnosti tejto pozmeňujúcej smernice] Komisia preskúma vykonávanie tejto smernice a uverejní správu obsahujúcu závery jej preskúmania.
Preskúmaním sa posudzujú predovšetkým tieto aspekty: a) vonkajšie účinky zavádzania energie z obnoviteľných zdrojov a jej vplyv na životné prostredie.
b) sociálno-ekonomický prospech z vykonávania tejto smernice; c) stav vykonávania súvisiacich iniciatív v oblasti energie z obnoviteľných zdrojov v rámci iniciatívy RepowerEU; d) či sa nárast dopytu po elektrine v odvetviach dopravy, priemyslu, stavebníctva a vykurovania a chladenia a na výrobu palív z obnoviteľných zdrojov nebiologického pôvodu uspokojil zodpovedajúcim objemom kapacít na výrobu energie z obnoviteľných zdrojov; e) do roku 2030 postupné znižovanie podielu palív získaných z primárnej drevnej biomasy podľa vymedzenia v článku 2 tejto smernice na účely započítania do cieľov v oblasti obnoviteľných zdrojov energie uvedených v článku 3 ods.
1, a to na základe posúdenia vplyvu vypracovaného Komisiou.
Toto preskúmanie týkajúce sa postupného znižovania sa predloží najneskôr do ... [tri roky od transpozície tejto pozmeňujúcej smernice].
[PN 48] Komisia a príslušné orgány v členských štátoch sa neprestajne prispôsobujú osvedčeným administratívnym postupom, prijímajú všetky ďalšie opatrenia na zjednodušenie vykonávania tejto smernice a znižujú náklady zainteresovaných aktérov a príslušných odvetví na dodržiavanie smernice na minimum.“; 23.
Článok 35 sa mení takto: a) odsek 2 nahrádza takto: „Právomoc prijímať delegované akty uvedené v článku 8 ods.
3 druhom pododseku, článku 29a ods.
3, článku 26 ods.
2 štvrtom pododseku, článku 26 ods.
2 piatom pododseku, článku 27 ods.
1 druhom pododseku, článku 27 ods.
3 štvrtom pododseku, článku 28 ods.
5, článku 28 ods.
6 druhom pododseku, článku 31 ods.
5 druhom pododseku a článku 31a ods.
2 druhom pododseku sa Komisii udeľuje na obdobie piatich rokov od [dátum nadobudnutia účinnosti tejto pozmeňovacej smernice].
Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia.
Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.“